Ons Identitéit
Ons Identitéit ass eng lëtzebuergesch No-Budget-Produktioun aus dem Joer 2010. De Film ass aus der Zesummenaarbecht vu jonke Leit aus oder ronderëm den Théâtre national du Luxembourg (TNL) entstanen. Am Generique gëtt de Regisseur net gewisen.

D'Première war den 13. November 2010 am Ciné Sura zu Iechternach. Zanter dem 2. Dezember 2010 kann de Film online, mat oder ouni däitschen oder franséischen Ënnertitelen, gekuckt ginn. Enn 2021 gouf de Film iwwer 8,000 Mol gestreamt.

Ëm wat geet et am Film? 
Et ass eng Satir ëm de Patriotismus an d'Nationalidentitéit déi ronderëm de Béier dréit, a méi speziell ëm de Lëtzebéier, oder wéi de Wirtsen Emil et ausdréckt:
"Et gëtt nach ëmmer e puer Leit, déi wësse firwat hir Grousselteren am Krich gekämpft hunn: Si hu fir ons Existenz gekämpft, fir ons Kultur... a fir onse Béier. Mir mussen eis hei am Land dofir asetzen datt fir onse BÉIER gekämpft gëtt!"

Zitat aus dem Film 
D'Ausseministesch: 
"... soss kritt der esou eng an d'Suddel, datt der mengt de MUDAM wier e Musée!"

Kuckt och 
 Lëscht vu lëtzebuergesche Filmer

Um Spaweck 
 De komplette Film op Vimeo
 D'Websäit vum Film

Lëtzebuergesch Filmer
Filmer 2010
Satiren